Rachel Weiszová

Rachel Weiszová (* 7. marec 1970, Londýn, Spojené kráľovstvo) je britská filmová herečka. Za úlohu Tessy Quayle vo filme Nepohodlný (The Constant Gardener) z roku 2005 získala Oscara za najlepší ženský herecký výkon vo vedľajšej úlohe.

 Životopis 
 Detstvo 
Narodila sa v Londýne a vyrastala na predmestí Hampstead Garden. Jej matka, Edith Ruth (rodená Teich) sa narodila vo Viedni a pôvodným povolaním bola učiteľka, neskôr psychoterapeutka. Jej otec, George Weisz bol maďarský vynálezca, ktorý s celou rodinou utiekol do Anglicka kvôli nacistickej perzekúcii. Otec Rachel Weisz bol aškenázský Žid a jej matka je spomínaná buď ako katolíčka, ako Židovka, alebo osoba židovského pôvodu. Rachel vyrastala v intelektuálnej židovskej domácnosti a samu seba označuje ako Židovku. Má sestru, Minnie, ktorá je umelkyňou. Rachel vyštudovala anglistiku na univerzite v Cambridge.

 Kariéra 
Počas štúdií hrala v študentských predstaveniach súboru Talking Tongues, ktorý spolu so spolužiakmi založila. Prelomová bola jej rola Guildy v muzikáli West End v divadle Gielgud Theatre. Svoju prvú televíznu rolu dostala v seriáli Scarlet & Black. Prvú menšiu filmovú rolu stvárnila vo filme Bernarda Bertolucciho Zvodná krása (Stealing Beauty) z roku 1996. Do širšieho povedomia vošla až úlohou vo vojnovom filme Nepriateľ pred bránami.

 Osobný život 
Bola zasnúbená s americkým režisérom Darrenom Aronofským, s ktorým udržiavala vzťah v rokoch 2002 – 2010. Dňa 31. mája 2006 sa im narodil syn Henry Chance. Pár býval v East Village na Manhattane. Predpokladalo sa, že budú mať tradičnú židovskú svadbu v najstaršej synagóge v New Yorku.

Po rozchode s predchádzajúcim partnerom sa v roku 2011 vydala za herca Daniela Craiga.

 Výber z filmografie 
náhľad|Rachel Weiszová
 1996 – Reťazová reakcia (Chain Reaction) ako Dr. Lily Sinclairová
 1998 – Swept from the Sea ako Amy Fosterová
 1999 – Múmia (The Mummy) ako Evelyn "Evi" Carnahanová
 1999 – Sunshine ako Greta
 2000 – Dievčatká na zabitie (Beautiful Creatures) ako Petula
 2001 – Nepriateľ pred bránami (Enemy at the Gates) ako Táňa Černovová
 2001 – Múmia sa vracia ako Evelyn O'Connellová / Princezná Nefertiti
 2002 – Ako na vec (About a Boy) ako Rachel
 2003 – Chladnokrvne (Confidence) ako Lily
 2003 – Sexuálna rekonštrukcia (The Shape of Things) ako Evelyn Ann Thompsonová
 2003 – Porota (Runaway Jury') ako Marlee
 2004 – Envy ako Debbie Dingman
 2005 – Constantine (Constantine) ako Angela Dodsonová / Isabel Dodsonová
 2005 – Nepohodlný (The Constant Gardener) ako Tessa Quayle
 2006 – Fontána (The Fountain) ako Izzi
 2006 – Eragon ako Safira
 2007 – Moje čučoriedkové noci (My Blueberry Nights) ako Sue Lynne Copelandovu
 2007 – Aj Santa má brata (Fred Claus) ako Wanda
 2008 – Určite, možno (Definitely, Maybe) ako Summer Hartleyová
 2009 – Pevné puto (Lovely Bones) ako Abigail Salmonová
 2009 – Agora ako Hypatia
 2012 – Bourneov odkaz (The Bourne Legacy'') ako Penelope

 Referencie 

 Iné projekty 

 Externé odkazy 



 Zdroj 

Kategória:Anglické divadelné herečky
Kategória:Anglické filmové herečky
Kategória:Anglické televízne herečky
Kategória:Divadelné herečky židovského pôvodu
Kategória:Filmové herečky židovského pôvodu
Kategória:Televízne herečky židovského pôvodu
Kategória:Držitelia Oscara za najlepší ženský herecký výkon vo vedľajšej úlohe
Kategória:Držiteľky ceny Zlatý glóbus za najlepší ženský herecký výkon vo vedľajšej úlohe
Kategória:Držiteľky ceny BAFTA za najlepšiu herečku vo vedľajšej úlohe
Kategória:Absolventi University of Cambridge
Kategória:Osobnosti na španielskych poštových známkach
Kategória:Anglické osobnosti židovského pôvodu
Kategória:Naturalizované osobnosti USA
Kategória:Osobnosti z Londýna
Kategória:Držitelia Screen Actors Guild Award
Kategória:Rozprávači audiokníh
Kategória:Držitelia ceny Laurenca Oliviera